ক্যারিবীয় অঞ্চল
এর অধিকাংশ অংশই ক্যারিবীয় প্লেটে অবস্থিত, এই অঞ্চল ৭০০-এর অধিক দ্বীপপুঞ্জ, ক্ষুদে দ্বীপ, প্রবাল প্রাচীর ও বেলে প্রাচীর দ্বারা গঠিত। ক্যারিবীয় অঞ্চল উত্তরে গ্র্যাটার এন্টিলস এবং দক্ষিণে লেসার এন্টিলস দ্বারা বিভাজিত।
সাইপ্রাস
সাইপ্রাস (গ্রিক ভাষায় Κύπρος "কিপ্রস্‌"; তুর্কি ভাষায় Kıbrıs "ক্যিব্র্যিস্‌"), যার সরকারি নাম সাইপ্রাস প্রজাতন্ত্র (Κυπριακή Δημοκρατία "কিপ্রিয়াকি দ়িমক্রাতিয়া"; Kıbrıs Cumhuriyeti "ক্যিব্র্যিস্‌ জুম্‌হুরিয়েতি"), ভূমধ্যসাগরের একটি দ্বীপ রাষ্ট্র। ভূমধ্যসাগরীয় দ্বীপগুলোর মধ্যে তৃতীয় বৃহত্তম দ্বীপ এটি। এর পশ্চিমে গ্রিস, পূর্বে লেবানন, সিরিয়া এবং ইসরাইল, উত্তরে তুরস্ক ও দক্ষিণে মিসর। এটি ইউরোপ মহাদেশের অন্তর্গত।